Charles Manson oorledeCharles Manson kort voor sy dood. Manson is die doodstraf opgelê nadat hy die moorde op die swanger aktrise Sharon Tate en ses ander georkestreer het in 1969 in Los Angeles. Hy is aan natuurlike oorsake in die Kern County-hospitaal dood. Manson is glo verlede maand in die hospitaal opgeneem. Manson was reeds voor die moorde ŉ gewoontemisdadiger en het ŉ moordbende bymekaar begin maak. Tate, wat agt en ŉ half maande swanger was, is op 9 Augustus 1969 saam met vier ander mense in haar en haar man, die rolprentregisseur Roman Polansky, se huis vermoor. Manson se volgelinge het die dag daarna ŉ egpaar vermoor. Manson het tydens sy verhoor volgehou hy is onskuldig. Hy en drie van sy volgelinge is aan moord skuldig bevind en ter dood veroordeel. Nog ŉ volgeling is later ook skuldig bevind. Hul vonnisse is later tot lewenslank omgeskakel nadat die doodstraf afgeskaf is. Een van Manson se medebeskuldigdes is in 2009 in aanhouding dood terwyl die ander drie steeds agter tralies is. Manson is op 12 November 1934 in Cincinnati gebore. In ŉ onlangse foto van Manson is ŉ litteken van ŉ swastika sigbaar wat hy dekades vroeër in sy voorkop ingesny het. Manson het een van die 20ste eeu se mees berugte misdadigers geword.